Novartis : Ще е нужно повече от ваксина , за да се справим с коронавируса Както и при сезонния грип , медикаментът срещу Covid - 19 няма да предпазва всички и отново ще има болни , смята изпълнителният директор Вас Нарасимхан Само ваксината няма да е достатъчна , за да се справим с коронавируса . На това мнение поне е изпълнителният директор на Novartis Вас Нарасимхан . По думите му лечението също ще играе ключова роля . Според Нарасимхан по - големи доставки от ефективна ваксина няма да има преди края на следващата година , съобщава Bloomberg . Той бе начело на звеното за разработване на ваксини на компанията преди продажбата на GlaxoSmithKline преди пет години . Изпълнителният директор също така предупреди , че дори и след пускането на ваксината на пазара тя няма да може да предпази всички хора , също както е и с медикаментите срещу сезонния грип . „ Най - малкото , терапевтичните средства са мост към тези много на брой , високоефективни ваксини “ , заяви в интервю Нарасимхан . „ Най - вероятно и след момента , когато ваксините ще бъдат широко разпространени , ще се нуждаем от терапевтични средства за тези пациенти , които все пак се разболяват от вируса “ , посочи той . Някои от най - големите успехи в борбата срещу вируса се дължат именно на терапевтичните медикаменти – така например използването на лекарства , като стероиди , помагат за предотвратяването на по - сериозни увреждания на белите дробове . Междувременно все още се очакват резултати от новата порция тестове на най - обещаващите кандидати за ваксина . От Pfizer предполагат , че ще имат резултати най - рано през октомври . Novartis от своя страна прогнозира , че данни от изследванията дали нейното противовъзпалително лекарство канакинумаб може да помогне на пациенти с тежка форма на Covid - 19 ще има към края на октомври или началото на ноември . Заедно с партньора си Incyte Corp . компанията проучва и медикамента срещу рак руксолитиниб при пациенти с коронавирус , чиято имунна система е започнала да атакува своите собствени клетки . Швейцарската фармацевтична компания заедно с 15 други производителя на лекарства публикуваха съвместна декларация с обещанието , че ще подкрепят справедливо разпространение на ваксини и терапевтични медикаменти . Производителите ще решат сами дали да прилагат принципа на дарението или степенуване на цените в зависимост от пазара .